silný suchý kašeľ
Zdravím,mam silný kašeľ, suchý,už 3 dni,nasadila som si tabletky,ivermektin,kvapy od kaslu, neviem ci zacalo zlepšenie,počkať,alebo ísť k,lekárovi, ďakujem
Dobrý deň,
ďakujeme za Vašu otázku.
Liek Ivermectin sa používa na infekcie spôsobené niektorými parazitmi, je viazaný na lekársky predpis a preto má byť jeho užívanie pod dohľadom predpisujúceho lekára. Neuvádzate aké kvapky od kašla používate, preto Vám nedokážem adekvátne posúdiť nastavenú liečbu.
Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Na liečbu suchého kašľa sa používajú antitusiká, ktoré kašeľ tlmia. Medzi najpoužívanejšie antitusiká patrí butamirát (
Stoptussin
,
Tussin
) a dextrometofán (
Robitussin
). Taktiež je vhodný na zmiernenie suchého záchvatovitého kašľa sirup s obsahom
islandského lišajníka
. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku.
Pokiaľ by Vaše ťažkosti aj napriek odporúčanej liečbe pretrvávali alebo by sa príznaky zhoršili, odporúčam Vám návštevu lekára.
Prajem skoré uzdravenie.
S pozdravom
Mgr. Emma Halás Haluščíková